Jóvens del Casal Jove i majors participen en vídeos per a difondre la Company Town
20 de desembre 2019

![](/media/1onfwe3g/47_c_videoparticipacion-company-town-1.jpg)  
  

Jóvens del Casal Jove del Port de Sagunt han protagonitzat, junt a altres persones majors, vídeos per a difondre el patrimoni a través del projecte de la Company Town. És important recordar que ‘Port de Sagunt Company Town’ és un projecte cultural d'interés social presentat per la Fundació de la Comunitat Valenciana de Patrimoni Industrial i Memòria Obrera del Port de Sagunt. Este projecte proposa utilitzar el documental com una ferramenta de desenvolupament a través de components educatius, culturals i artístics. Els audiovisuals i les històries tractades es presentaran divendres que ve, 27 de desembre, a les 17 hores en el Forn Alt.

  

En este sentit, des de la Fundació tracten de generar espais de discussió i reflexió de la memòria col·lectiva, de rescat de la identitat individual i grupal i d'expressió personal, tot això mesclant diferents generacions per a enriquir-se entre elles, tractant d'escoltar les diferents veus dels qui participen.

  

Amb eixa intenció, la Fundació de la Comunitat Valenciana de Patrimoni Industrial i Memòria Obrera del Port de Sagunt va sol·licitar participar en sengles convocatòries d'ajudes de Participació Ciutadana de l'Ajuntament de Sagunt i de la Diputació de València en l'exercici 2019. Totes dos ajudes van ser aprovades i, amb això, s'han costejat els recursos de personal i materials per a posar en marxa uns tallers dirigits als/les HRJove del Casal Jove i poder elaborar així material que posteriorment formarà part dels recursos educatius de la Fundació, amb destinació al futur Museu Industrial i de la Memòria Obrera.

  

El regidor de Patrimoni Cultural i Industrial de l'Ajuntament de Sagunt, Roberto Rovira, ha agraït la col·laboració del departament de Joventut, ja que així «**hem pogut materialitzar eixa idea de connectar diferents generacions amb l'objectiu de recuperar la memòria col·lectiva**».

  

![](/media/xewd5suk/47_c_videoparticipacion-company-town-2.jpg)  
  

Des de la delegació de Patrimoni Cultural i Industrial expliquen que els jóvens que han participat en el vídeo han sigut els encarregats de buscar les persones majors col·laboradores, les localitzacions adequades, han aprés a utilitzar la cámera i el so, saber relatar una història, etc., per la qual cosa consideren que ha sigut una experiència molt positiva tant per a ells com per a les entitats organitzadores i col·laboradores. L'assessorament i la coordinació de les activitats de producció del taller han sigut dutes a terme per l'associació La Cosecha.​

*   [](http://www.facebook.com/sharer.php?u=https://aytosagunto.es/va/actualitat/jovens-del-casal-jove-i-majors-participen-en-videos-per-a-difondre-la-company-town/ "Facebook")
*   [](http://twitter.com/share?url=https://aytosagunto.es/va/actualitat/jovens-del-casal-jove-i-majors-participen-en-videos-per-a-difondre-la-company-town/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/jovens-del-casal-jove-i-majors-participen-en-videos-per-a-difondre-la-company-town/ "Linked In")
*   [](mailto:?body=https://aytosagunto.es/va/actualitat/jovens-del-casal-jove-i-majors-participen-en-videos-per-a-difondre-la-company-town/)